ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
جناب نتن گڈکری کل ایودھیا میں 7195 کروڑ روپے کی لاگت سے پانچ این ایچ پروجیکٹوں کا سنگ بنیاد رکھیں گے
ان میں رام ونگامن مارگ اور ایودھیا کی 84 کوسی پریکرما کے سیکشن شامل ہیں
جناب گڈکری کل پریاگ را ج میں جل مارگ وکاس کے تحت پروجیکٹوں کا افتتاح بھی کریں گے
نئی دہلی، 7 فروری 2019/سڑک ، ٹرانسپورٹ اور شاہراہوں ، جہاز رانی ، آبی وسائل، دریاؤں کی ترقی اور گنگا کے احیا کے مرکزی وزیر جناب نتن گڈکری کل ایودھیا میں اندازاً 7195 کروڑ روپے کی لاگت سے 632 کلو میٹر طویل پانچ نیشنل ہائی وے پروجیکٹوں کا سنگ بنیاد رکھیں گے۔
ان پروجیکٹوں میں لکھنؤ – ایودھیا شاہراہ کے ایودھیا سیکشن کی تزئین کاری ، جس پر 55 کروڑ روپے لاگت آئے گی، ایودھیا- وارانسی شاہراہ کے ایودھیا اکبر پور سیکشن کو چار لین کا بنانا جس پر 1081 کروڑ روپے لاگت آئے گی، 46 کلو میٹر طویل چار لین والی ایودھیا رنگ روڈ کی تعمیر ، جس پر 1289 کروڑ روپے لاگت آئے گی، رام ونگنامامارگ کے 44 کلو میٹر طویل موہن گنج شرینگورپور سیکشن کی تعمیر جس پر 478 کروڑ روپے لاگت آئے گی اور ایودھیا کے 84 کوسی پریکرما مارگ کے 51 کلو میٹر طویل بیکا پور -ردولی –مرتیہان گھاٹ سیکشن کی تعمیر، جس پر 896 کرور روپے لاگت آئے گی ، شامل ہیں۔ رام ونگنامامارگ پروجیکٹ جو ایودھیا سے چترکوٹ تک 262 کلو میٹر علاقے میں پھیلا ہوا ہے، اور جس کی تعمیر پر 2020 کروڑ روپے لاگت آئےگی، جس پر ایودھیا کا 84 کوسی پریکرما مارگ 275 کلو میٹر طویل پروجیکٹ ہے، جس پر 2750 کروڑ روپے لاگت آئے گی۔
ان پروجیکٹوں سے ایودھیا سے چترکوٹ اور امبیڈکر نگر تک برائے کنیٹی ویٹی قائم ہوجائے گی۔ 84 کوسی مارگ سے ایودھیا کے اطراف یاتری کی نقل و حرکت میں آسانی پیدا ہوگی۔ ایودھیا رنگ روڈ سے شہر میں بھیڑ بھاڑ کم ہوگی اورآلودگی میں بھی کمی آجائے گی۔ ان پروجیکٹوں سے یاتریوں کو سہولت حاصل ہوگی اور ایودھیا نیز ورانسی کے علاقوں کی سیاحت کو فروغ حاصل ہوگا اور اس طرح اس علاقے کے لوگوں کی سماجی اقتصادی حالت میں بہتری آے گی۔
جناب گڈکری کل پریاگ راج کا بھی دورہ کریں گے جہاں وہ فرخہ اور پٹنہ کے درمیان نیشنل واٹر وے -1  کے ریور انفارمیشن سسٹم کے دوسرے مرحلے کا افتتاح کریں گے، وہ فرخہ میں نیوی گیشن لاک کے نئے انتظام کی نقاب کشائی بھی کریں گے جس سے دریائے گنگا میں ہلسہ مچھلیوں کی افزائش نسل کا کام انجام دیا جائے گا اور دریاؤں کے ماحولیات نظام کو برقرا ر رکھا جاسکے گا۔
وہ کنبھ میلے کے مقام پر دریائے گنگا کی صفائی کے قومی مشن کی طر ف سے لگائی گئی نمائش دیکھنے بھی جائیں گے۔
۔۔۔۔۔۔۔۔۔۔
م ن ۔ ج ۔ ج۔
U- 793
(Visitor Counter : 145
وزیراعظم کا دفتر
وزیراعظم نے مہاراشٹر میں سڑک حادثے میں ہوئے جانی اتلاف پر دکھ کا اظہار کیا ہے
متاثرین کے لئے پی ایم این آر ایف سے امدادی رقم کا اعلان
وزیراعظم جناب نریندر مودی نے مہاراشٹر کے بلدھانہ ضلع میں ہوئے ایک سڑک حادثے کے نتیجے میں جانی نقصان پر اپنے گہرے رنج و غم کا اظہار کیا ہے۔
وزیراعظم دفتر کے ایک ٹوئیٹ میں کہا ہے ؛
’’بلدھانہ ضلع میں ہوئے حادثہ کے نتیجے میں انسانی جانوں کے اتلاف سے بہت غمزدہ ہوں۔ سوگوار کنبوں سے میری دلی تعزیت۔ دعاگوں ہو کہ زخمیوں کوجلد صحت یاب کرے۔ وزیراعظم مودی نے پی ایم قومی ریلیف فنڈ سے لواحقین کو 2-2 لاکھ روپے کی امدادی رقم دئیے جانے کا اعلان کیا ہے۔اس کے علاوہ زخمیوں کو 50 ہزار روپے دئیے جائیں گے۔‘‘
سٹرک ٹرانسپورٹ اور شاہراہوں کی وزارت
بیرون ملک رہتے ہوئے بین الاقوامی ڈرائیونگ لائسنس کی تجدید میں آسانی پیدا کرنے کے لیے عوامی تجاویز طلب کی گئی ہیں
نئی دہلی،10 اکتوبر، سڑک ٹرانسپورٹ اور شاہراہواں کی وزارت نے ایک نوٹیفکیشن کا مسودہ جی ایس آر 624  مورخہ 7 ا کتوبر 2020 کو جاری کیا ہے جس میں 1989کے موٹر گاڑیوں کے مرکزی ضابطوں میں ترمیم کے لیے رائے اور تجاویز طلب کی گئی ہیں۔اس کا مقصد ایسے شہریوں کے لیے بین الاقوامی ڈرائیونگ پرمٹ  کے اجرا میں آسانی پیدا کرنا ہے جن کے آئی ڈی پی بیرون ملک رہتے ہوئے ختم ہوچکے ہیں۔
یہ بات نوٹس میں آئی ہے کہ ایسے شہریوں کے لیے جو بیرون ملک کا سفر کر رہے ہیں اور کسی بیرونی ملک میں موجود ہیں، ان کا آئی ڈی پی ختم ہوجاتا ہے اور بیرون ملک رہتے ہوئے اس کی تجدید کا کوئی طریقہ نہیں ہے۔ اس تجویز کا مقصد 1989 کے سی ایم وی آر میں ترمیم کرنا ہے تاکہ اس طرح کے شہریوں کو آسانی فراہم کی جاسکے۔ اس طرح کے شہری بھارتی سفارتخانے/ بیرون ملک واقع مشن کے پورٹل کے ذریعے اپنی درخواستیں دے سکتے ہیں اس کے بعد ان درخواستوں کو واہن بھیج دیا جائے گا اور متعلقہ آر ٹی اوز ان پر غور کریں گے۔
اس کے علاوہ اس تجویز میں آئی ڈی پی کے لیے درخواست دیتے وقت میڈیکل سرٹیفکیٹ اور ویلڈ ویزا کی شرائط کو بھی ختم کرنے کی تجویز ہے کیونکہ جن لوگوں کے پاس ویلڈ ڈرائیونگ لائسنس ہیں انھیں دوسرے میڈیکل سرٹیفکیٹ کی ضرورت نہیں ہے۔ مزید یہ کہ بعض ملک ایسے ہیں جہاں آمد پر ویزا دیا جاتا ہے اور اس طرح کے معاملے میں سفر سے پہلے بھارت میں آئی ڈی پی کے لیے درخواست دیتے وقت ان کے پاس ویزا نہیں ہوگا۔
اس سلسلے میں رائے اور تجویزیں جوائنٹ سکریٹری ، ای میل : jspb-morth[at]gov[dot]in، وزارت برائے سڑک ٹرانسپورٹ اور شاہراہوں، ٹرانسپورٹ بھون، پارلیمنٹ اسٹریٹ، نئی دہلی 110001 کو نوٹیفکیشن کے اجرا کے 30 دن کے اندر اندر بھیجی جاسکتی ہیں۔
صحت اور خاندانی بہبود کی وزارت
ریاستوں اور مرکز کے زیر زانتظام علاقوں میں کووڈ – 19 کی ویکسین کی دستیابی کی تازہ ترین صورتحال
ریاستوں اور مرکز کے زیر انتظام علاقوں کو 68 کروڑ سے زیادہ ویکسین کی خوراکیں دستیاب کرائی گئی ہیں
ریاستوں اور مرکز کے زیر انتظام علاقوں کے پاس 5.208 کروڑ سے زیادہ ویکسین کی غیر استعمال شدہ خوراک اب بھی موجود ہیں اور1.44 کروڑ خوراکیں تیاری کے مرحلے میں ہیں
مرکزی حکومت ملک بھر میں جاری کووڈ – 19 ٹیکہ کاری کی رفتار کو بڑھانے اور اسکوپ کو وسعت دینے کے تئیں عہد بستہ ہے۔ سبھی کو کووڈ – 19 سے بچاؤ کا ٹیکہ لگانے کا نیا مرحلہ 21 جون 2021 کو شروع کیا گیا تھا ۔ ریاستوں اور مرکز کے زیر انتظام علاقوں کو ویکسین کی اضافی دستیابی کے ذریعہ ٹیکہ کاری کی اس مہم کو بڑھایا گیا ہے تاکہ ان کے ذریعہ بہتر منصوبہ بندی کی جا سکے اور ویکسین کی سپلائی چین کو بہتر بنایا جا سکے ۔
بھارتی حکومت ملک گیر ٹیکہ کاری مہم کے حصے کے طور پر ریاستوں اور مرکز کے انتظام والے علاقوں کو ویکسین کی مفت دستیابی کے ذریعہ ان کی مدد کر رہی ہے ۔ سبھی کو کووڈ – 19 سے بچاؤ کی ٹیکہ کاری کے نئے مرحلے میں بھارتی حکومت 75 فیصد ویکسین کی خریداری ملک میں ویکسین تیار کرنے والوں سےکرے گی اور انہیں ریاستوں اور مرکز کے زیر انتظام علاقوں کو مفت فراہم کرے گی ۔
.
|
|
ویکسین خوراک
|
|
6 ستمبر 2021 تک
|
|
سپلائی کی گئی
|
|
68,04,93,215
|
|
تیاری کے مرحلے میں
|
|
1,44,80,110
|
|
باقی دستیاب خوراک
|
|
5,08,76,490
بھارتی حکومت  اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 68 کروڑ  ویکسین کی خوراک دستیاب کرائی جا چکی ہیں ۔
ریاستوں اور مرکز کے زیر انتظام علاقوں کے پاس اب بھی 1.44 کروڑ  ویکسین کی غیر استعمال شدہ خوراکیں موجود ہیں جنہیں ابھی ستعمال کیا جانا ہے۔
امور صارفین، خوراک اور عوامی تقسیم کی وزارت
گمراہ کن اشتہارات کے خلاف شکایات
نئی دہلی، 28 جون / صارفین امور ، خوراک اور سرکاری نظام تقسیم کے وزیر مملکت جناب دانوے راؤ صاحب دادا راؤ نے آج راجیہ سبھا میں ایک تحریری جواب میں بتایا ہے کہ حکومت نے آن لائن پورٹل شروع کیا ہے ، جس کا نام ‘‘ گمراہ کن اشتہارات کے خلاف شکایات ’’  ہے ، جہاں گمراہ کن اشتہارات سے متعلق شکایات درج کرائی جا سکتی ہیں ۔
یکم اپریل ، 2018 ء اور 31 مارچ ، 2019 ء کی مدت کے دوران جی اے ایم اے پورٹل پر 3884 شکایات موصول ہوئی ہیں ۔ ان میں سے 2235 کو نمٹا دیا گیا ہے اور 1040 کو یا تو ان کے نا مکمل ہونے یا غیر گمراہ کن اشہتارات کے متعلق ہونے کی وجہ سے انہیں رد کر دیا گیا ہے ۔
خاص توجہ 7 شعبوں یعنی خوراک ، زراعت ، صحت ، تعلیم ، زمین جائیداد ، نقل و حمل اور مالی خدمات پر ہے ۔
U. No. 2694
(Visitor Counter : 51
صحت اور خاندانی بہبود کی وزارت
ریاستوں / مرکز کے زیر انتظام علاقوں میں توسیع شدہ مشن اندراھنش  3 کا آغاز
جن بچوں اور حاملہ خواتین کو کووڈ 19 وبا کے دوران حفاظتی ٹیکے نہیں لگ سکے انھیں ویکسین کی خوراک دینے کے لیے شناخت کیا جائے گا
پہلے دن 29000 سے زیادہ بچے اور 5000 سے زیادہ حاملہ خواتین کو ٹیکے لگائے گئے
نئی دہلی 23؍فروری: مختلف ریاستوں اور مرکز کے زیر انتظام علاقوں میں توسیع شدہ مشن اندراھنش 3 پر عمل درآمد شروع کردیا گیا ہے، اس مہم کا مقصد ان بچوں اور حاملہ خواتین تک پہنچنا ہے جن کی کووڈ وبا کی وجہ سے معمول کی ٹیکہ کاری نہیں ہوسکی۔ اس کا مقصد مشن موڈ میں مداخلت کے ذریعہ بچوں اور حاملہ خواتین کی مکمل حفاظتی ٹیکوں کی مہم کو تیز تر کرنا ہے۔ پہلا مرحلہ 22 فروری 2021 سے پندرہ دن کے لیے شروع کیا گیا ہے۔
صحت و خاندانی بہبود کے مرکزی وزیر ڈاکٹر ہرش وردھننے 19 فروری، 2021 کو مہم کا آغاز کیا اور ہر بچے تک پہنچنے اور زیادہ سے زیادہ مکمل ٹیکہ کاری کی کوریج حاصل کرنے کے لیے ریاستوں اور ضلعی کارکنوں پر زور دیا۔ اس مہم میں ریاستی سطح پر بھی اعلی قیادت نے حفاظتی ٹیکوں کے پروگرام میں حصہ لے کر مثال قائم کی۔ اتر پردیش میں وزیر اعلی یوگی آدتیہ ناتھ نے 21 فروری 2021 کو مہم کا افتتاح کیا۔ راجستھان میں وزیر صحت ڈاکٹر رگھو شرما نے 22 فروری کو افتتاحی پروگرام میں شرکت کی۔ مدھیہ پردیش میں ڈاکٹر پربھو رام چوہدری، ریاستی وزیر صحت نے 22 فروری کو بھوپال میں منعقدہ ایک تقریب میں مہم کا افتتاح کیا۔
کامروپ ضلع میں اینٹوں کے بھٹے میں ٹیکہ کاری کے دوران ایک منظر
ضلع جورھاٹ میں ٹیکہ کاری کا ایک منظر
اس مہم میں 15 دن تک چلنے والی ٹیکہ کاری کے دو دور ہوں گے ۔ مہم یہ ملک کی 29 ریاستوں / مرکز کے زیر انتظام علاقوں میں پہلے سے شناخت شدہ 250 اضلاع / شہری علاقوں میں چلائی جارہی ہے۔ نقل مکانی والے علاقوں سے فائدہ اٹھانے والے افراد اور دور دراز علاقوں کے مستفیدین تک رسائی حاصل کی جائے گی کیونکہ انھوں نے کووڈ 19 کے دوران وہ معمول کے ٹیکے نہیں لگوا سکے ہوں گے۔ آئی ایم آئی 3 کے لیے جاری کردہ رہنما خطوط کے مطابق، 313 کم خطرے والے اضلاع؛ 152 درمیانی خطرے والے اضلاع؛ اور 250 اعلی خطرے والے اضلاع کے طور پر شناخت اور درجہ بند کیے گئے ہیں۔
حفاظتی ٹیکہ کاری سرگرمیوں کے دوران کووڈ کے لحاظ سے رویہ  پر عمل پیرا ہونے پر زور دیا گیا ہے۔ ریاستوں سے کہا گیا ہے کہ وہ سیشن مقامات پر ہجوم سے بچنے کے لیے اسٹیگرڈ اپروچ اپنائیں اور بھیڑ بھاڑ سے بچنے کے لیے سیشن کو حصوں میں توسیم کرلیں۔ سیشنوں کا منصوبہ اس طرح تیار کیا گیا ہے کہ متعینہ وقت پر 10 سے زیادہ مستفید سیشن سائٹ پر موجود نہ ہوں۔
آئی ایم آئی 3 کے پہلے دور میں مہم کا نشانہ ان بچوں اور حاملہ خواتین تک پہنچنا ہے جو کووڈ وبا کی وجہ سے اپنی ویکسین کی خوراکیں نہیں لے سکے۔ 22 فروری 2021 کو شام پانچ بجے تک اطلاع شدہ ڈیٹا کے مطابق تقریبا 29000 بچوں اور 5000 حاملہ خواتین  کو ٹیکے لگائے جاچکے تھے۔
وزارت صحت اور خاندانی بہبود کے تحت آئی ایم آئی 3 مہم کو مشن موڈ میں چلایا جائے گا جس میں اہم محکموں کے تعاون کے ساتھ ساتھ شراکت داروں اور سول سوسائٹی کی تنظیموں، یوتھ گروپس اور کمیونٹی ممبروں کا ایک مضبوط نیٹ ورک بھی شامل ہے۔ اسے کووڈ 19 کے دوران حفاظتی ٹیکوں میں در آئے کسی بھی قسم کے خلا کو سمجھنے کے موقع کے طور پر لیا جائے گا۔
وزارت دفاع
شراکت داری اور ایکسپو کے لئے دفاعی صنعت کی عالمی رسائی پر نائجیریا کے ساتھ ویبینار
نئی دلی،24؍ نومبر،ہندوستان اور نائجیریا کے درمیان ایک ویبینار منعقد ہوا۔ اس ویبینار کا موضوع تھا شراکت داری اور ایکسپو کےلئے دفاعی صنعت کی عالمی رسائی پر نائجیریا کے ساتھ ویبینار۔ یہ ایس آئی ڈی ایم کے ذریعے دفاع کی وزارت کے دفاعی پیداوار کے محکمے کی نگرانی میں منعقد ہوا تھا۔
یہ ویبینار ا ن ویبیناروں کے سلسلے کا ایک حصہ ہے، جو اگلے پانچ سالوں میں دفاعی برآمدات کو بڑھاوا دینے اور پانچ ارب ڈالر کے دفاعی پیداوار کے ہدف کو حاصل کرنےکے لئے دوست بیرونی ملکوں کے ساتھ منعقد کئے جا رہے ہیں۔
نائجیریا کی دفاع کی وزارت کے مستقل سکریٹری اور بھارت سرکار کے وزارت دفاع میں ایڈیشنل سکریٹری  نائجیریا میں بھارت کے ہائی کمشنر، بھارت میں نائجیریا کے ہائی کمیشن کے کارگزار سربراہ اور دونوں ملکوں کے سینئر ایم او ڈی افسروں نے اس ویبینار میں شرکت کی اور دونوں ملکوں کے بیچ خوشگوار دوستانہ اور قریبی تعلقات کے بارے میں گفتگو ہوئی۔ ایڈیشنل سکریٹری دفاعی پیداوار جناب سنجے جاجو نے کہا کہ ہندوستان نے ابتدائی سالوں میں نائجیریا کی مسلح افواج کی صلاحیت سازی میں اہم تعاون دیا ہے اور حکومت ہند دفاعی سیکٹر میں تعاون اور مشترکہ پیداوار کے ذریعے آنے والے سالوں میں اس کلیدی اور اہم شراکت داری کو آگے لے جانے کےلئے تیار ہے۔
اس ویبینار میں 150 سےزیادہ مندوبین نے شرکت کی اور ایکسپو میں 100 ورچوول نمائشی اسٹال بھی لگائے گئے ہیں۔
بھارتی چناؤ کمیشن
اترپردیش میں ،گزشتہ عام انتخابات سے اب تک 55 لاکھ نئے رائے دہندگان کا اضافہ 16.75 لاکھ رائے دہندگان کی عمر 18سے 19 سال تک ہے
اترپردیش میں رائے دہندگان کی کُل تعداد 14 کروڑ 43 لاکھ 16 ہزار 893 ہے
سات مرحلوں کی ووٹنگ کے لئے ایک لاکھ 63ہزار 331 پولنگ اسٹیشن قائم کئے جارہے ہیں
نئی دہلی09 اپریل ۔اترپردیش میں عام انتخابات 2019 کے ساتوںمرحلوںمیں 14 کروڑ 43 لاکھ 16 ہزار 893 رائے دہندگان اپنے حق رائے دہندگی کا استعمال کریں گے ۔ نیشنل الیکشن پلانر کے اعداد وشمار کے مطابق اترپردیش کے رائے دہندگان میں سات کروڑ 79 لاکھ 41 ہزار 577 مرد ، 6کروڑ 61 لاکھ 11941 خواتین اور 8374 دیگر رائے دہندگان شامل ہیں ۔ علاوہ ازیں دو لاکھ 54 ہزار 950 سروس ووٹر بھی فہرست رائے دہندگان 2019 میں شامل ہیں ۔
یاد رہے کہ گزشتہ عام انتخابات -2014 سے اب تک ریاست کے رائے دہندگان میں 55 لاکھ 6 ہزار 336 ووٹروںکا اضافہ ہوا ہے ، جو 3.96 فیصد کے بقدر ہے ۔ ان رائےدہندگان میں 16 لاکھ 75 ہزار 567 رائے دہندگان 18سے 19 سال کی عمر کے ہیں ۔
اترپردیش کے سبھی 80 پارلیمانی حلقوں میں 11 اپریل 2019سے سات مرحلوںمیں چناؤ کرائے جائیں گے ۔ اس کے لئے 63331 پولنگ اسٹیشن قائم کئے گئے ہیں ۔
یادرہے کہ اترپردیش میں عام انتخابات 2014 میں ووٹنگ کا فیصد سب سے زیادہ یعنی 58.44فیصد رہا ہے ۔
ریاست میں گزشتہ عام انتخابات کے دوران پولنگ کا فیصد حسب ذیل رہا ہے :
|
|
عام چناؤ کاسال
|
|
اترپردیش میں رائے دہندگان کی تعداد
|
|
پولنگ کا فیصد
|
|
مرد
|
|
خواتین
|
|
میزان
|
|
2019
|
|
77941577
|
|
66111941
|
|
144316893|
|
-
|
|
2014
|
|
75961829
|
|
62841617
|
|
138810557|
|
58.44
|
|
2009
|
|
63394500
|
|
52611874
|
|
116006374
|
|
47.79
|
|
2004
|
|
60328608
|
|
50295882
|
|
110624490
وزارتِ تعلیم
جناب دھرمیندر پردھان نے آئی آئی ٹی دہلی میں نیشنل کریڈٹ فریم ورک  کے مسودے پر مشاورت میں حصہ لیا
این سی آر ایف ہمیں علم اور مہارت کے اطلاقی پہلوؤں کو پہچاننے کا موقع فراہم کرے گا: جناب دھرمیندر پردھان
نئی دہلی: تعلیم و ہنرمندی ترقی اور انٹرپرینیورشپ کے مرکزی وزیر جناب دھرمیندر پردھان نے آج آئی آئی ٹی دہلی میں نیشنل کریڈٹ فریم ورک  کے مسودے پر اسٹیک ہولڈرز کی مشاورت میں حصہ لیا۔ این سی وی ای ٹی انڈیا کے چیئرپرسن ڈاکٹر این ایس کلسی، ڈائرکٹر آئی آئی ٹی دہلی پروفیسر رنگن بنرجی، جناب راکیش رنجن، ایڈیشنل سکریٹری، وزارت تعلیم، حکومت ہند، ماہرین تعلیم اورکئی دیگر معزز شخصیات بھی اس موقع پر موجود تھیں۔
اس موقع پر اظہار خیال کرتے ہوئے جناب پردھاننے کہا کہ این ای پی 2020 میں علم، مہارت اور روزگار کے درمیان حائل رکاوٹوں کو دور کرنے کے لیے کریڈٹ فریم ورک کی آفاقیت، سیکھنے اور ہنرمندی کے راستوں کے درمیان ہموار نقل و حرکت کو یقینی بنانے کے لیے ہر قسم کے سیکھنے کے لیے کریڈٹ جمع کرنے اور منتقلی کا نظام قائم کرنے کا تصور کیا گیا ہے۔
انھوں نے مزید کہا کہ ڈیموگرافک ڈیویڈنڈ حاصل کرنے کے لیے ہمیں سب کو یکساں مواقع اور یکساں مواقع فراہم کرنے ہوں گے۔ اس کا حصول صرف روایتی، غیر روایتی اور تجربتی علم کے ذخیرے کی تمام اقسام کو تسلیم کرکے، انھیں ضم کرکے اور رسمی بناکر ہی ہوسکتا ہے۔
وزیر موصوف نے کہا کہ این سی آر ایف ہمیں علم اور مہارت کے اطلاقی پہلوؤں کو پہچاننے کا موقع فراہم کرے گا۔ یہ زندگی بھر سیکھنے اور ہنر مندی کے لیے نئے امکانات بھی پیدا کرے گا۔ انھوں نے مزید کہا کہ این سی آر ایف فی کس پیداواری صلاحیت کو فروغ دے گا، سب کو بااختیار بنائے گا اور صدی کی قیادت کرنے کے لیے بھارت کے لیے ایک مضبوط بنیاد رکھے گا۔
جناب پردھاننے اس بات پر زور دیا کہ نیشنل کریڈٹ فریم ورک تعلیم کی معاشی تبدیلی کو بڑھانے، ہماری آبادی کی ایک بڑی اکثریت کو رسمی تعلیم اور ہنرمندی کے دائرے میں لانے، جی ای آر اہداف کو حاصل کرنے اور 5 ٹریلین ڈالر کی معیشت بننے کی سمت میں بھارت کے سفر کو تیز کرنے کے لیے کلیدی کردار ادا کرے گا۔
سائنس اور ٹیکنالوجی کی وزارت
حکومت اور آئی آئی ٹی دہلی فضلے سے دولت پیدا کرنے والی ٹکنالوجیوں کے لئے عمدگی کا ایک مرکز قائم کرے گی
نئی دہلی، 02 جنوری 2019/ بابائے قوم مہاتما گاندھی کی 150 سالگرہ تقریبات کے موقع پر حکومت ہند اور دہلی کے انڈین انسٹی ٹیوٹ آف ٹکنالوجی  کے لئے پرنسپل سائنسی مشیر کا دفتر ہندوستان میں فضلہ کے بندوبست کے نفاذ کے لئے بہترین سائنس اور ٹکنالوجی کو ایک ساتھ لے آئے ہیں۔
حکومت ہند کے لئے پرنسل سائنسی مشیر پروفیسر کے وجے راگھون اور آئی آئی ٹی دہلی کے ڈائریکٹر پروفیسر وی رام گوپال راؤ نے آج نئی دہلی میں ایک مفاہمت نامے پر دستخط کئے ہیں، جس کا مقصدفضلہ سے دولت پیدا کرنے کے لئے دستیاب ٹکنالوجیوں کے استعمال کے ذریعہ فضلہ کے بندوبست کے واسطے پائیدار سائنسی اور تکنیکی حل کے نفاذ کے لئے فضلہ سے دولت پیدا کرنے والی ٹکنالوجی کے واسطے عمدگی کا ایک مرکز قائم کرنا ہے۔
فضلہ سے دولت پیدا کرنے کےمشن کو حال ہی میں منظوری دی گئی ہے۔ یہ منظوری حال ہی میں تشکیل دی گئی وزیر اعظم کی سائنس اور ٹکنالوجی اور اختراعی مشاورتی کونسل  کے ذریعہ دی گئی ہے، جو ہندوستان کے لئے اہم سائنسی ٹکنالوجی اور اختراعی انٹروینشنز کے نفاذ، جائزے اور تشکیل کے لئے ایک مجموعی ادارہ ہے۔ اس شراکت داری سے فریقوں کو ایک مؤثر پلیٹ فارم فراہم ہوگا، جس سے فضلہ کے وسائل کی ریکوری اس کے دوبارہ استعمال اور مؤثر طور پر اسے دوبارہ تیار کرنے کے لئے مربوط طریقہ کار کو یکجا کرنا ہے۔
اس مفاہمت نامے کے بارے میں اظہار خیال کرتے ہوئے پرنسپل سائنٹفک ایڈوائزر پروفیسر وی رام گوپال راؤ، ڈائریکٹر آئی آئی ٹی دہلی نے کہا کہ ہم نے انسٹی ٹیوٹ کے لئے ایک فوکس ایریا کے طور پر اس کی نشاندہی کی ہے اور آئی آئی ٹی دہلی میں واقع سینٹروں اور محکموں کے بہت سے فیکلٹی ممبران فضلہ کے بندوبست سے متعلق بہت سے پروجیکٹوں پر پہلے ہی کام کررہے ہیں۔ اس کا مقصد یہ ہے کہ تمام ممکنہ فضلے سے دولت پیدا کرنے والی ٹکنالوجیوں کو مستحکم کیا جائے اور ہندوستان کے شہروں میں اسے نافذ کیا جائے۔ پروفیسر راؤ نے کہا کہ ہمیں بہترین قسم کی پریکٹس سے سیکھنا ہے۔
آئی آئی ٹی دہلی پہلے ہی دہلی کے فضلہ کے بندوبست کے پہلوؤں میں کافی مصروف ہے اور فیکلٹی کے بہت سے ممبران فضلہ کے بندوبست کے معاملوں سے نمٹنے میں دہلی انتظامیہ کے ساتھ کافی قریب رہ کر کام کررہے ہیں۔
انڈین انسٹی ٹیوٹ آف ٹکنالوجی دہلی  ہندوستان کا ایک اہم تعلیمی اورتحقیقی ادارہ ہے، جہاں 550 پروفیسروں کے ساتھ عالمی نوعیت کے مختلف بیچلرس وگریجویٹ اور ریسرچ پروگرام کی پیشکش کی جارہی ہے۔ یہ پروفیسر حضرات معاشرے اور صنعت کے لئے اہم تحقیق میں مصروف ہیں۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔

U. No.2027
(Visitor Counter : 162
امور صارفین، خوراک اور عوامی تقسیم کی وزارت
لازمی سرٹیفیکیشن کے دائرے میں 450 سے زیادہ مصنوعات
صارفین اس بات کو یقینی بنائیں کہ وہ آئی ایس آئی مارک والی مصنوعات خریدیں
آج تک، 450 سے زیادہ مصنوعات لازمی سرٹیفیکیشن کے دائرے میں ہیں۔ لازمی سرٹیفیکیشن کے تحت کنزیومر پروڈکٹس میں سیمنٹ، الیکٹرک آئرن، الیکٹرک ایمرسن واٹر ہیٹر، گھریلوفوڈ مکسر، سوئچز، ہیلمٹس، گھریلو پریشر ککر، آٹو موٹیو ٹائر، ٹیوبیں، پیک شدہ پینے کا پانی، ایل پی جی چولہے، ایل پی جی سلنڈر، کھلونے وغیرہ شامل ہیں۔ لازمی سرٹیفیکیشن کے تحت کنزیومر الیکٹرانک مصنوعات میں موبائل فون، لیپ ٹاپ، ٹی وی، پاور اڈاپٹر، پاور بینک، ڈیجیٹل کیمرہ وغیرہ شامل ہیں۔ صارفین کو یہ یقینی بنانا چاہیے کہ وہ آئی ایس آئی مارک والی مصنوعات خریدیں۔
متعدد مصنوعات کے لیے، ہندوستانی معیارات کی تعمیل کو حکومت ہند نے مختلف امور عوامی مفاد، انسان، جانوروں یا پودوں کی صحت کا تحفظ، ماحولیات کی حفاظت، غیر منصفانہ تجارتی طریقوں کی روک تھام اور قومی سلامتی کو مدنظر رکھتے ہوئے لازمی بنایا ہے۔ ان مصنوعات کے لیے، حکومت مینوفیکچررز کے لیے ہندوستانی معیارات پر عمل کرنا اور بی آئی ایس سرٹیفیکیشن حاصل کرنا لازمی قرار دیتی ہے۔
بیورو آف انڈین اسٹینڈرڈز  مصنوعات اور خدمات کے معیار کے لیے پابند عہد ہے۔ بی آئی ایس کے ذریعہ وضع کردہ ہندوستانی معیارات پروڈکٹ سرٹیفیکیشن اسکیموں کی بنیاد بناتے ہیں، جو صارفین کو مصنوعات کے معیار کی تیسری پارٹی کی یقین دہانی فراہم کرتے ہیں۔ بی آئی ایس حکومت کی طرف سے جاری کردہ کوالٹی کنٹرول آرڈرز  کو لاگو کرتا ہے جو اس بات کو یقینی بناتے ہیں کہ نوٹیفائڈ مصنوعات متعلقہ ہندوستانی معیارات کی ضروریات کے مطابق ہوں۔
کیو سی او کے شروع ہونے کی تاریخ کے بعد، کوئی بھی شخص معیاری نشان کے بغیر کیو سی او کے تحت احاطہ کیے گئے کسی بھی پروڈکٹ کو تیار، درآمد، تقسیم، فروخت، کرایہ، لیز، اسٹور یا فروخت کے لیے نمائش نہیں کر سکتا سوائے بی آئی ایس کی جانب سے درست سرٹیفیکیشن کے۔ چونکہ کیو سی اوز ہندوستانی مینوفیکچررز کے ساتھ ساتھ غیر ملکی مینوفیکچررز پر بھی یکساں طور پر لاگو ہوتے ہیں، اس لیے ہندوستانی صارفین کو ہندوستان میں تیار کردہ اور ملک میں درآمد کی جانے والی ایسی مصنوعات کے معیار کی یقین دہانی کرائی جاتی ہے۔ بی آئی ایس سرٹیفیکیشن اسکیم بنیادی طور پر رضاکارانہ ہے۔
کیو سی اوز مرکزی حکومت کے تحت مختلف لائن وزارتوں  کی طرف سے جاری کیے جاتے ہیں۔ یہ اس بات پر منحصر ہے کہ مصنوعات/ مصنوعات کے زمرے اسٹیک ہولڈرز کی مشاورت کے بعد آرڈر کے ذریعے ریگولیٹ کیے جاتے ہیں۔ کوئی بھی شخص جو آرڈر کی دفعات کی خلاف ورزی کرتا ہے وہ بی آئی ایس ایکٹ 2016 کے سیکشن 29 کی ذیلی دفعہ  کے تحت قید یا جرمانے یا دونوں کے ساتھ سزا کے قابل ہوگا۔
کوئی بھی استثنیٰ جیسے مخصوص مصنوعات ،وہ مصنوعات جو برآمدوغیرہ کئے جانے ہیں سے متعلق آرڈر کا عدم اطلاق لائن منسٹری  کے دائرہ کار میں آتے ہیں جس نے کیو سی او جاری کیا ہے۔ جہاں کہیں بھی استثنیٰ کی اجازت ہے، وہ واضح طور پر متعلقہ کیو سی او میں ہی سامنے لائے جاتے ہیں۔
کیو سی او جاری کرنے میں مرکزی حکومت کو سہولت فراہم کرنے کے مقصد کے لیے، بی آئی ایس لائن وزارتوں/محکموں کے ساتھ باقاعدگی سے بات چیت کرتا ہے اور ہندوستانی معیارات، مناسب مطابقت کی تشخیص اسکیم وغیرہ سے متعلق تکنیکی معلومات فراہم کرتا ہے اور اسٹیک ہولڈر کی مشاورتی میٹنگ میں بھی شرکت کرتا ہے۔
مرکزی حکومت کی طرف سے جاری کردہ کیو سی اوز کے بارے میں معلومات مندرجہ ذیل لنک کے تحت بی آئی ایس کی ویب سائٹ  سے حاصل کی جا سکتی ہیں۔ Conformity Assessment Conformity Assessment -> Product Certification -> Products under Compulsory Certification۔
وزارت دفاع
وزیر دفاع نے نئی دلّی میں ایس سی او کے وزرائے دفاع کی میٹنگ کے موقع پر اپنے ازبیک ، بیلاروس اور کرغزستان کے ہم منصبوں کے ساتھ دو طرفہ ملاقاتیں کیں
بھارت ، ایس سی او کے مینڈیٹ کو نافذ کرنے کے لئے پرعزم ہے: ایس سی او کے سکریٹری جنرل کے ساتھ ملاقات کے دوران جناب راج ناتھ سنگھ کا بیان
وزیر دفاع جناب راج ناتھ سنگھ نے 28 اپریل ، 2023 ء کو نئی دلّی میں شنگھائی تعاون تنظیم  کی وزراء دفاع کی میٹنگ کے موقع پر ازبیکستان کے وزیر دفاع لیفٹیننٹ جنرل بخودیر قربانوف، بیلاروس کے وزیر دفاع لیفٹیننٹ جنرل وکٹر خرینن اور کرغزستان کے وزیر دفاع لیفٹیننٹ جنرل بیک بولوٹوف بی اسانکالیوچ کے ساتھ دو طرفہ ملاقاتیں کیں۔ ملاقاتوں کے دوران تینوں ممالک کے ساتھ دفاعی تعاون کے تمام پہلوؤں کا جائزہ لیا گیا، جس میں دو طرفہ تعلقات کو آگے بڑھانے کے لئے فائدہ مند راستوں کی نشاندہی پر توجہ دی گئی۔ باہمی دلچسپی کے امور پر بھی تبادلہ ٔخیال کیا گیا۔
ایس سی او کے سیکرٹری جنرل جناب ژانگ منگ نے بھی ایس سی او کے وزیر دفاع کی میٹنگ کی تکمیل پر وزیر دفاع سے ملاقات کی۔ ان کی صدارت میں بھارت کی طرف سے کی جانے والی مختلف سرگرمیوں پر تبادلہ ٔخیال کیا گیا۔ جناب راج ناتھ سنگھ نے سکریٹری جنرل کو مطلع کیا کہ بھارت ایس سی او کے مینڈیٹ کے نفاذ میں تعمیری تعاون کرنے کے لئے عہد بستہ ہے ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 4623
(Visitor Counter : 62
زراعت اور کاشتکاروں کی فلاح و بہبود کی وزارت
ڈیجیٹل انڈیا ایوارڈز 2022: وزارت زراعت کی الیکٹرانک نیشنل ایگریکلچر مارکیٹ  پہل نے ڈیجیٹل سٹیزن ایمپاورمنٹ زمرے میں پلاٹینم ایوارڈ  جیتا
زراعت اور کسانوں کی بہبود کی وزارت کی ایک اہم پہل ای-این اے ایم نے آج نئی دہلی میں منعقدہ ڈیجیٹل انڈیا ایوارڈ 2022 میں ڈیجیٹل شہری تفویض اختیارات زمرے میں پلاٹینم ایوارڈ جیتا ہے۔ آج، صدر جمہوریہ ہند، شریمتی دروپدی مرمو نے تقریب کے مہمان خصوصی کے طور پر مدعو، وزارت زراعت کی جوائنٹ سکریٹری ڈاکٹر این وجے لکشمی کو الیکٹرانکس اور انفارمیشن ٹیکنالوجی، ریلوے اور مواصلات کے وزیر اور دیگر معززین کی موجودگی میں ڈیجیٹل انڈیا ایوارڈز، 2022 عطا کیا۔
ای۔این اے ایم ایک ڈیجیٹل پلیٹ فارم ہے جو 22 ریاستوں اور 3 یوٹیز میں 1260 اے پی ایم سی منڈیوں کو مربوط کرتا ہے تاکہ 203 زراعت اور باغبانی کی اجناس کی آن لائن تجارت کی سہولت فراہم کی جا سکے جس سے کسانوں کو ان کی پیداوار کی بہتر منافع بخش قیمتیں مل سکیں۔ ای-این اے ایم منڈی آپریشنز اور زرعی اجناس کی ای ٹریڈنگ کی ڈیجیٹل تبدیلی کو آگے بڑھا رہا ہے۔
31.12.2022 تک، 1.74 کروڑ سے زیادہ کسانوں اور 2.39 لاکھ تاجروں کو ای-این اے ایم پورٹل پر رجسٹر کیا گیا ہے۔ ای-این اے ایم پلیٹ فارم پر 2.42 لاکھ کروڑ روپے کی مالیت کے ساتھ 69 ملین میٹرک ٹن کی کل تجارت ریکارڈ کی گئی ہے۔
ای- این اے ایم کسانوں اور دیگر اسٹیک ہولڈرز کو مختلف فوائد/سہولیات فراہم کر رہا ہے جیسے موبائل ایپ پر اجناس کی مروجہ قیمت تک رسائی فراہم کرنا، روٹ میپ کے ساتھ ~ 100 کلومیٹر کے دائرے میں ای- این اے ایم منڈیوں اور منڈی کی قیمتوں کو حاصل کرنا جی پی ایس پر مبنی سہولت، ایڈوانس لاٹ رجسٹریشن، لاٹ کی حتمی بولی کی قیمت اور ادائیگی کی رسید پر ایس ایم ایس الرٹ، ای- این اے ایم کے ذریعے حقیقی وقت میں مسابقتی قیمت کی بولی، درست وزن کے لیے وزن کا موبائل پر بولی کی پیشرفت، کسان انضمام اور تاجر ایف پی او ٹریڈنگ ماڈیول کے درمیان ربط، براہ راست کسان کے بینک اکاؤنٹ میں براہ راست ادائیگی، خریداروں اور فروخت کنندگان کے لین دین کی لاگت میں کمی، ایف پی اوز کو ای-نیم کے ذریعے ای ٹریڈ کرنے میں سہولت فراہم کرنا وغیرہ تاکہ تجارت کو آسان بنایا جا سکے۔
مزید برآں،ای-این اے ایم کے نام سے پلیٹ فارم آف پلیٹ فارمز  کے آغاز کے ساتھ، ایک ڈیجیٹل ماحولیاتی نظام تشکیل دیا گیا ہے جو زراعت کی ویلیو چین کے مختلف حصوں میں انفرادی سروس پلیٹ فارم کی مہارت کا فائدہ اٹھاتا ہے۔ ای-این اے ایم کاشتکاروں کے لیے بہتر قیمت کی دریافت کے لیے آپریشن میں آسانی، رسائی، شفافیت اور آپریشن کی کارکردگی کے ذریعے ڈیجیٹلائزیشن کے ذریعے شہریوں کو بااختیار بنا رہا ہے۔
ڈیجیٹل انڈیا ایوارڈزمیتی کی طرف سے نیشنل پورٹل آف انڈیا کے زیراہتمام ڈیجیٹل گورننس کے شعبے میں مختلف سرکاری اداروں کی طرف سے اختراعی ڈیجیٹل حلوں/ مثالی اقدامات کی حوصلہ افزائی اور پہچان کے لیے قائم کیے گئے ہیں۔ ڈیجیٹل انڈیا ایوارڈز 2022 کا مقصد ڈیجیٹل انڈیا ویژن کو پورا کرنے کے لیے نہ صرف سرکاری اداروں بلکہ اسٹارٹ اپس کو ترغیب اور حوصلہ افزائی اور حوصلہ افزائی کرنا ہے۔ ڈیجیٹل انڈیا ایوارڈ 2022 کو 07 مختلف زمروں کے تحت دیا گیا ہے۔ شہریوں کو ڈیجیٹل بااختیار بنانا، عوامی ڈیجیٹل پلیٹ فارم، سٹارٹ اپس کے تعاون سے ڈیجیٹل اقدامات، کاروبار کرنے میں آسانی کے لیے ڈیجیٹل اقدامات، سماجی و اقتصادی ترقی کے لیے ڈیٹا شیئرنگ اور استعمال، نچلی سطح پر ڈیجیٹل اقدامات، بہترین ویب اور موبائل انیشی ایٹو وغیرہ، فاتحین کو مختلف زمروں پلاٹینم، گولڈ اور سلور ایوارڈز سے نوازا گیا۔